ከተሞች በልማትና መልካም አስተዳደር ሥራዎች በእድገት ጎዳና ላይ እንደሚገኙ ምክትል ጠቅላይ ሚኒስትር ደመቀ መኮንን ገለጹ
– ከተሞች በህገ መንግስቱ የተጎናፀፉትን የልማት እድል ተጠቅመው መንቀሳቀስ በመጀመራቸው የልማትና መልካም አስተዳደር ሥራዎች በእድገት ጎዳና ላይ እንደሚገኙ ምክትል ጠቅላይ ሚኒስትር አቶ ደመቀ መኮንን ገለጹ፡፡አምስተኛው የኢትዮጰያ ከተሞች ሳምንት “ከተሞቻቻን የኢንተርፕራይዞች ልማት ማዕከላት በመሆን የመለስን ሌጋሲ ያስቀጥላሉ” በሚል መሪ ቃል ዛሬ በባህርዳር  ከተማ ሲጀመር ም/ጠቅላይ ሚኒስትር አቶ ደመቀ እንዳሉት በከተሞች እየታዩ ያሉ አበረታች ሥራዎች ተጠናክረው መቀጠል አለባቸው፡፡በአሁኑ ወቅት ከተሞች የድህነትና ሃላቀርነት ተምሳሌት መሆናቸው መቅረቱን አቶ ደመቀ አስታውሰው፤ በተፈጠረላቸው ምቹ እድል ተጠቅመው በአገልግሎት፣ኢንዱትሪ፣ንግድና በቴክኖሎጂ ሽግግር የአገራዊ ልማት ዋና ፈርጦች መሆን ወደሚችሉበት ህዳሴና ለውጥ ምዕራፍ መሸጋገር መጀመራቸውን አስታውቀዋል፡፡በከተማ ልማትና ኢንዱስትሪ ዘርፍ የተያዙት እቅዶች በሚፈለገው ደረጃ በመፈፀምና ስኬታማነታቸውን በማረጋገጥ አገራችን መካከለኛ ገቢ ካላቸው አገሮች ተርታ ለመሰለፍ ሁሉም በለድርሻ አካላት  ትኩረት ሊሰጡት እንደሚገባ ም/ጠቅላይ ሚኒስትሩ አሳስበዋል፡፡የከተማ ልማት፣ ቤቶችና ኮንስትራክሽን ሚኒስተር አቶ መኩሪያ ሃይሌ በበኩላቸው በከተማ ልማት፣ ቤቶችና ኮንስትራክሽን ዘርፍ በእድገትና ትራንስፎርሜሽን እቅዱ መሰረት በተቀናጁ ለውጥ መሳሪያዎች በመደገፍ በከተሞች አበረታች ለውጦች እየታዩ ነው ብለዋል፡፡የጥቃቅንና አነሰተኛ ተቋማትን በማደራጀትና ወደ ሥራ በማስገባት በርካታ ሥራዎች መከናወናቸውን ሚኒስትሩ አሰታውሰው በ2005 በጀት አመት ብቻ ከ2ሚሊዮን ባላይ ዜጎች የሥራ እደል እንደተፈጠረላቸው ገልፀዋል፡፡ለኢንትርፕራይዞች 2 ነጥብ 7 ቢየን ብር በብድደር እንደተሰጠና 3ነጥብ 4 ቢሊን ብር መቆጠብ እንደቻሉ የተናገሩት አቶ መኩሪያ በአገር ወስጥና በውጪ 8ነጥብ 4 ቢሊየን ዶላር የገበያ ትስስር መፍጠር እንደተቻለ አስታውቀዋል፡፡በከተሞች መሬት አስተዳደር ልማትን በሚደግፍ መልኩ እንዲመራ በተደረገው ጥረት 158 ከተሞች ፕላን መዘጋጀቱን አሰታወቀዋልበኣሉን አስመልክቶ የተዘጋጀው ኤግዚብሽን ም/ጠቅላይ ሚኒስትር አቶ ደመቀ መኮንን ተመርቆ ተከፈተ ሲሆን በኤግዚብሽኑ ላይ ከ190 በላይ ከተሞች በጥቃቅንና አነስተኛ በኢንቨስትመንትና በአገልግሎት ዘርፍ የደረሱበትን የእደገት ደረጃ ለእይታ አቅርበዋል፡፡